«Զվեզդայի» եթերային աղբի առնչությամբ հայաստանյան մամուլում եւ սոցցանցերում բարձրացած աղմուկը, կարելի է ասել, մի քանի անգամ գերազանցեց Կրաշեննիկովայի հայտարարության թողած տպավորությունը, սակայն այդ աղմուկը, բողոքը, ցավոք, չհասավ «Զվեզդայի» լսարանին, որի մի ներկայացուցիչն էլ Հայաստանում ՌԴ դեսպանատունն է: Հավանաբար, Էդվարդ Նալբանդյանին հատուկ ցուցում էր պետք` ՌԴ դեսպան Իվան Վոլինկինին կամ նրա ռազմական կցորդին ԱԳՆ հրավիրելու եւ բացատրություն պահանջելու համար: Դրանից հետո, կարծում ենք, Հայաստանում անսահմանափակ սփռում ունեցող ռուսական հեռուստաալիքներն ու դրանց ղեկավարներն ավելի երկար կմտածեին Հայաստանի մասին որեւէ հաղորդում եթեր տալուց առաջ: